
I. BENDRIEJI NUOSTATAI
1. Ši instrukcija nustato pagrindinius gaisrinės saugos reikalavimus, būtinus eksploatuojant įstaigai priklausančias patalpas ir teritoriją ir yra privaloma visiems Įstaigos darbuotojams.
2. Be šios instrukcijos, būtina vykdyti galiojančių standartų, statybos techninių reglamentų ir normų, technologinių sąlygų, elektros įrenginių įrengimo ir naudojimo taisyklių, kitų gaisrinę saugą reglamentuojančių teisės aktų reikalavimus.
3. Visi Įstaigoje dirbantys asmenys privalo laikytis gaisrinės saugos taisyklių reikalavimų, kilus gaisrui imtis priemonių gelbėti žmones, iškviesti ugniagesius Skubiosios pagalbos tarnybų telefonu – [image: ], apsaugoti materialines vertybes ir žinoti pagrindinius gaisro gesinimo principus.
4. Darbuotojai, pažeidę šios instrukcijos reikalavimus, atsako Lietuvos Respublikos įstatymų nustatyta tvarka.
5. Už Įstaigos gaisrinę saugą atsakingas vadovas ir paskirti atsakingi asmenys. Jie privalo:
5.1. patalpose užtikrinti gaisrinę saugą reglamentuojančių teisės aktų reikalavimų vykdymą;
5.2. organizuoti darbuotojų instruktavimą ir mokymą gaisrinės saugos klausimais;
5.3. pasirūpinti, kad patalpos būtų aprūpintos reikiamomis pirminėmis gaisro gesinimo priemonėmis ir garantuoti, kad jos bus efektyviai panaudotos kilusiam gaisrui gesinti;
5.4. kontroliuoti evakuacijos kelių, patalpų tvarkingumą gaisrinės saugos atžvilgiu.
6. Kiekvienas darbuotojas privalo:
6.1. žinoti ir vykdyti gaisrinės saugos instrukcijos reikalavimus;
6.2. laikytis nustatyto gaisrinio rėžimo darbo vietoje, vykdyti vadovų ir asmenų, atsakingų už gaisrinę saugą, nurodymus;
6.3. darbo metu naudotis tvarkingomis darbo priemonėmis;
6.4. baigus darbą sutvarkyti, išvalyti darbo vietą ir išjungti elektros įrenginius;
6.5. mokėti naudotis darbo bare esančiomis gaisro gesinimo priemonėmis;
6.6. vengti veiksmų ir nesudaryti sąlygų, galinčių sukelti gaisrą. Pastebėjus galimas gaisrų kilimo priežastis būtina nedelsiant organizuoti jų pašalinimą.
7. Įstaigoje organizuojami šie darbuotojų instruktažai gaisrinės saugos klausimais:
7.1. įvadinis (bendras);
7.2. periodinis (darbo vietoje);
7.3. papildomas (darbo vietoje).
8. Įvadinis (bendras) instruktažas turi būti organizuojamas visiems valstybės tarnautojams ir darbuotojams, pradedantiems eiti pareigas ar dirbti, o periodinis instruktažas darbo vietoje – ne rečiau kaip kartą per 12 mėnesių.
9. Papildomai darbo vietoje turi būti instruktuojama pakeitus gaisrinės saugos instrukciją (išskyrus redakcinio pobūdžio pakeitimus), darbo vietą, pasikeitus darbo funkcijoms, gamybos technologiniams procesams, įvykus sprogimui arba kilus gaisrui, paaiškėjus, kad valstybės tarnautojas ar darbuotojas stokoja reikiamų gaisrinės saugos žinių. 
10. Visi instruktažai registruojami gaisrinės saugos instruktavimų registracijos žurnaluose.
11. Įstaigos darbuotojas, kuriam jos vadovas paveda kontroliuoti objekto gaisrinės saugos būklę ir imtis priemonių gaisrinės saugos reikalavimams vykdyti, turi išklausyti Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2003 m. birželio 20 d. įsakymu Nr. 110 „Dėl Įmonių, įstaigų ir organizacijų vadovų priešgaisrinės saugos programos patvirtinimo“ patvirtintą Įmonių, įstaigų ir organizacijų vadovų ir atsakingų asmenų, kuriems pavesta kontroliuoti objekto priešgaisrinę būklę ir imtis priemonių priešgaisrinės saugos reikalavimams vykdyti, priešgaisrinės saugos mokymo programą ir turėti tai patvirtinantį pažymėjimą. 
12. Įstaigos valstybės tarnautojų ir darbuotojų gaisrinės saugos mokymą ir atestavimą (žinių tikrinimą) ne rečiau kaip kartą per trejus metus privalo organizuoti įstaigos vadovas pagal Minimalius reikalavimus valstybės tarnautojų ir darbuotojų priešgaisrinės saugos mokymo programoms, patvirtintus Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2003 m. birželio 20 d. įsakymu Nr. 112.

Bendrieji principai, leidžiantys išvengti gaisro yra šie:
	[image: ]

	- Nesudaryti degios aplinkos!
- Degioje aplinkoje vengti užsidegimo šaltinio (degančio ar įkaitusio paviršiaus, taip pat elektros iškrovos, turinčių pakankamai energijos ir temperatūros kitai medžiagai uždegti)!
- Pastebėjus užsidegimą, riboti oro cirkuliavimą!


1. 
Klasikinis degimo trikampis:













II. TERITORIJOS PRIEŽIŪRA
13. Įstaigos teritorija turi būti išvalyta, nušienauta, augalinės atliekos, šiukšlės turi būti laikomos tam skirtose vietose. Privažiavimo keliai ir priėjimai prie statinių, gaisrinių kopėčių, gaisrinio inventoriaus, gaisrinių hidrantų ir vandens telkinių turi būti laisvi. Tarpai tarp statinių (minimalūs priešgaisriniai atstumai), nustatyti normatyviniuose statybos techniniuose dokumentuose, turi būti laisvi ir neužkrauti.
14. Įstaigos teritorijoje turi būti pažymėtos žmonių susirinkimo vietos jiems evakuojantis iš  pastatų gaisro kilimo pavojaus atveju. 
[image: ]


15. Transporto priemonių stovėjimo aikštelėse draudžiama:
15.1. dirbti nuolatinio pobūdžio terminio apdirbimo, suvirinimo, dažymo, medienos apdirbimo darbus, taip pat plauti detales ypač degiais, labai degiais ir degiais skysčiais; 
15.2. laikyti transporto priemones neuždengus dangteliais jų degalų bakų;
15.3. užkrauti vartus ir kelius arba juos užstatyti transporto priemonėmis;
15.4. šildyti variklius atvira ugnimi (deglais, lituojamosiomis lempomis), atliekant remonto ir kitus darbus pasišviesti atvirais ugnies šaltiniais;
15.5. sandėliuoti degias medžiagas ir degių dujų balionus.
16. Visos transporto priemonės privalo turėti pirmines gaisro gesinimo priemones.


III. REIKALAVIMAI PATALPOMS IR IŠĖJIMAMS
17. Gaisrinės saugos ženklai turi atitikti Gaisrinės saugos ženklų naudojimo įmonėse, įstaigose ir organizacijose nuostatų reikalavimus.
18. Evakuacijos keliai,  išėjimai, avariniai išėjimai turi būti laisvi, parengti žmonėms evakuoti bet kuriuo paros metu. Siekiant nestabdyti žmonių evakavimo, draudžiama rakinti aukštų holų, bendrojo naudojimo koridorių ir evakuacinių laiptinių, avarinių išėjimų duris, liukus, išskyrus: 
18.1. turinčias stacionarius atidarymo iš vidaus įrenginius;
18.2. automatiškai atrakinamas suveikus gaisro aptikimo ir signalizavimo sistemai arba atrakinamas aktyvavus gaisro aptikimo ir signalizavimo sistemų ranka valdomus pavojaus signalizavimo įtaisus, taip pat atrakinamas iš budinčio asmens pulto patalpos arba naudojant mygtuką šalia durų (dingus elektros įtampai nurodytais atvejais durys turi būti atrakinamos automatiškai);
18.3. atrakinamas iš vidaus raktu, laikomu šalia durų įrengtoje dėžutėje su į vidų įspaudžiamu stiklu. 
19. Po laiptais, techninėse nišose draudžiama laikyti degias medžiagas ir preparatus.
20. Palėpėse draudžiama laikyti degias medžiagas ir degius skysčius. Bendrojo naudojimo palėpės turi būti užrakintos, o raktai laikomi prieinamoje vietoje, iš kurios juos galima paimti bet kuriuo paros metu.
21. Perėjos ir išėjimai turi būti neužkrauti, paruošti žmonėms evakuoti.
22. Evakuacijos kelių grindų danga turi būti pritvirtinta.
23. Kilus gaisrui, naudoti liftus, eskalatorius ir keltuvus žmonėms evakuoti draudžiama, išskyrus atvejus, kai minėti įrenginiai yra pritaikyti žmonėms evakuoti.
24. [image: ]Koridoriuose, laiptinėse ir ant durų evakuaciniuose išėjimuose turi būti evakuacijos kryptį nurodantys ženklai, kurių bent vienas turi būti gerai matomas iš bet kurio evakuacijos kelio taško. 


25. Durys evakuaciniuose išėjimuose iš vidaus turi lengvai atsidaryti bet kuriuo paros metu (su lengvai ir greitai iš vidaus atsidarančiais užraktais ar uždarymo mechanizmais). Draudžiama jas užkalti arba užrakinti iš lauko.
26. Kopėčios, skirtos patekti iš statinio laiptinės ant stogo, turi būti tvarkingos ir pritvirtintos, stogo liukai, durys, langai – atidaromi bet kuriuo paros metu.
27. Gaisrinės įrangos ženklai, nurodantys gesintuvų laikymo vietą  ir gaisrinius čiaupus, turi būti išdėstyti taip, kad iš bet kurios patalpos vietos (taško) gerai būtų matomas bent vienas kiekvienos rūšies ženklas. 
28. Statiniai ir patalpos turi būti aprūpintos pirminėmis gaisro gesinimo priemonėmis pagal Bendrųjų gaisrinės saugos taisyklių 5 priede nurodytus kiekius. 
29. Prie įėjimo į gamybos, pramonės, sandėliavimo ir kitos (ūkio) paskirties patalpas turi būti nurodytos jų kategorijos pagal sprogimo ir gaisro pavojų. 
[image: ]
30. Sandėliuose draudžiama užkrauti langus, duris ir vartus.
31. Draudžiama sandėliuose rūkyti ir naudoti atvirą ugnį.
32. Degių ir nedegių medžiagų, kurios laikomos degiose pakuotėse, sandėliuose draudžiama naudoti elektros šildytuvus su atvirais kaitinimo elementais, virykles ir kitus buitinius elektros prietaisus.
33. Sandėliuose draudžiama perpilti naftos produktus.
34. Sandėliuose, kurių plotas didesnis kaip 50 m2, praeigos tarp stelažų ir rietuvių turi būti ne siauresnės kaip 0,8 m, o sandėliuose, kurių plotas didesnis kaip 200 m2 – ne siauresnės kaip 1,2 m. 
35. Individualiame garaže galima laikyti ne daugiau kaip 40 litrų automobilių kuro ir ne daugiau kaip 10 litrų tepalų. Tokį automobilių kuro ir tepalų kiekį leidžiama laikyti sandariai uždarytoje tam skirtoje taroje.

IV. UGNIES DARBAI IR RŪKYMO VIETOS
36. Prie ugnies darbų priskiriamos gamybinės operacijos, kurių metu naudojama atvira ugnis, gali susidaryti kibirkštys arba medžiagos įkaitinamos iki temperatūros, galinčios sukelti jų užsiliepsnojimą (metalų suvirinimas elektra ir dujomis, darbai su lituojamąja lempa ir t. t.).
37. Laikinas ugnies darbų atlikimo vietas nustato įmonės, įstaigos, kurios darbuotojai atlieka ugnies darbus, organizacijos vadovas  ar darbdavio įgaliotas asmuo.
38. Leidimus ugnies darbams atlikti objekte išduoda įmonės, įstaigos, organizacijos, kurios darbuotojai atliks darbus (1 priedas), vadovas ar jo įgaliotas asmuo. Be leidimo ugnies darbus gali atlikti įmonės, įstaigos, organizacijos suvirintojai, kurių sąrašą sudaro ir tvirtina ugnies darbus atliekančios įmonės, įstaigos, organizacijos vadovas ar jo įgaliotas asmuo. 
39. Leidimas atlikti ugnies darbus surašomas dviem egzemplioriais konkrečiam laikotarpiui. Pirmas egzempliorius turi būti perduotas atsakingam už ugnies darbų atlikimą asmeniui, o antras egzempliorius – likti įmonėje, įstaigoje, organizacijoje ir baigus darbus 3 darbo dienas dar turi būti saugomas.
40. Įmonės, įstaigos, organizacijos vadovas ar jo įgaliotas asmuo leidime nurodo asmenis, atsakingus už ugnies darbų vietos paruošimą ir ugnies darbų atlikimą. 
41. 5 m spinduliu nuo ugnies darbų atlikimo vietos esančios konstrukcijos ar medžiagos, kurios gali užsidegti, turi būti pašalintos arba patikimai apsaugotos. Taip pat reikia imtis priemonių, kad kibirkštys nepatektų ant žemiau esančių degių konstrukcijų. Šie reikalavimai netaikomi vykdomame technologiniame procese tuo metu tiesiogiai naudojamoms medžiagoms.
42. Atliekant ugnies darbus, draudžiama:
42.1. dirbti techniškai netvarkinga įranga ir aparatūra;
42.2. suvirinti, pjauti ar lituoti neseniai nudažytas ir neišdžiūvusias konstrukcijas ir gaminius;
42.3. naudotis tepalu, riebalais, benzinu ar kitais degiais skysčiais suteptais drabužiais ir pirštinėmis;
42.4. remontuoti komunikacijas, aparatus, turinčius slėgio ar elektros įtampos, pripildytus ypač degių, labai degių ir degių skysčių bei toksiškų medžiagų;
42.5. remontuoti komunikacijas, aparatus, turinčius slėgio ar elektros įtampos, pripildytus ypač degių, labai degių ir degių skysčių bei toksiškų medžiagų.
43. Iš ugnies darbų atlikimo vietų nuo metalo konstrukcijų ir įrenginių turi būti pašalintos, nuvalytos galinčios sprogti ar užsidegti medžiagos, derva, dulkės ir t. t. Draudžiama pradėti ugnies darbus, jei nesiimta gaisrinę saugą užtikrinančių priemonių.
44. Aparatai ir kiti įrenginiai, kuriuose bus atliekami ugnies darbai, turi būti sustabdyti ar išjungti, iš jų ir vamzdynų pašalintos galinčios sprogti ar užsidegti medžiagos, atjungti aklėmis nuo veikiančių aparatų ir komunikacijų, išgarinti arba išplauti vandeniu, išvėdinti, iš aparatų ir vamzdynų paimti oro mėginiai analizei atlikti.
45. Ugnies darbų zonoje pastebėjus degių dujų ar skysčių nuotėkį šie darbai turi būti nedelsiant nutraukti. Jie gali būti vykdomi toliau tik išsiaiškinus ir pašalinus degių dujų ar skysčių nuotėkio priežastis.
46. Atstumas nuo suvirinimo vietos iki degių dujų balionų turi būti ne mažesnis kaip 10 m, o nuo deguonies baliono iki degių dujų baliono – ne mažesnis kaip 5 m.
47. Elektros suvirinimo aparatų kabeliai, kontaktinės jungtys turi būti techniškai tvarkingi ir patikimai sujungti, pažeistos elektros kabelių vietos – patikimai izoliuotos.
48. Atliekant ugnies darbus dujomis, draudžiama:
48.1. užlaužti, persukti, tarpusavyje keisti ir naudoti ilgesnes kaip 30 m žarnas;
48.2. naudotis neveikiančiais, techniškai nesutvarkytais suvirinimo įrangos matavimo prietaisais ir apsauginiais slėgio vožtuvais;
48.3. naudoti nesandarias ir nepatikimai prie aparatų ir dujų balionų pritvirtintas žarnas;
48.4. laikyti balionus horizontalioje padėtyje;
48.5. dirbti nesužymėtomis žarnomis.
49. Rūkyti galima tik tam tikslui skirtose ženklais pažymėtose ir tinkamai įrengtose vietose, 
50. [image: ]Kuriose yra nedegios peleninės ar indai nuorūkoms gesinti. 


V. SPROGIOS IR GAISRINGOS MEDŽIAGOS
51. Gaisro ir sprogimo atžvilgiu pavojingos medžiagos (žr. saugos duomenų lapuose pateiktą informaciją):
51.1. dujos (gamtinės dujos, vandenilis, propanas, butanas, acetilenas, ir kt.)
51.2. skysčiai (naftos produktai, įvairios valymo priemonės ir kt.);
51.3. kietosios medžiagos (popierius, mediena, anglis, durpės, padangos ir kt.);
51.4. dulkės (medžio, metalo dulkės ir kt.).
52. Ženklais, kuriais žymimos labai bei ypač degios ir sprogios medžiagos:
	[image: ]
	Labai degi, ypač degi (F; F+) medžiaga.
Lengvai užsidegantis ir ypač ar labai degus produktas, uždegus gali sprogti.

	[image: ]
	Oksiduojanti (O) medžiaga.
Neteisingai naudojamas ar susilietęs su kitomis medžiagomis produktas gali sprogti arba užsidegti.

	[image: ]
	Sprogstamoji (E) medžiaga.
Gali sprogti nuo smūgio, trinties, ugnies ar kitų uždegimo šaltinių.

	[image: ]
	Degios kietosios medžiagos.


53. [image: ] Šias medžiagas laikyti tik joms skirtose vietose, grupėmis pagal jų fizikines bei chemines savybes ir sprogumą bei gaisringumą (žr. šių medžiagų saugos duomenų lapuose pateiktą informaciją). Ant taros turi būti nurodytas laikomų medžiagų pavadinimas, kiekis ir jų pavojingumo charakteristikos.
54. Draudžiama laikyti degias bei sprogias medžiagas pažeistoje ar atviroje taroje, pakuotėje.
55. Laikomų ypač degių, labai degių ir degių skysčių statines, buteliukus būtina laikyti kamščiais į viršų. Tuščią tarą laikyti toje pačioje patalpoje draudžiama.
56. Išlietus ypač degius, labai degius ir degius skysčius būtina užpilti smėliu, pjuvenomis ar sorbentu ir pašalinti į tam skirtą vietą.
57. Po laiptais, techninėse nišose draudžiama laikyti degias medžiagas ir preparatus.

VI. ELEKTROS ĮRENGINIAI
58. Priėjimai prie elektros skydinių ir spintų turi būti neužkrauti. Elektros skydinės turi būti paženklintos.
59. Bet kokias medžiagas draudžiama laikyti arčiau kaip l m atstumu nuo elektros paskirstymo spintų, apšvietimo skydelių ir 0,5 m nuo šviestuvų.
60. Pastebėjus elektros tinklų ir įrenginių gedimus, sukeliančius kibirkščiavimą, kabelių, laidų ir variklių kaitimą, būtina juos nedelsiant išjungti ir pašalinti gedimus.
61. Atvirosios elektros instaliacijos laidai ir kabeliai tose vietose, kuriose galima juos mechaniškai pažeisti, turi būti papildomai apsaugoti (šarvais, plieniniais vamzdžiais, kampuočiu, lovine sija ir pan.). Neapsaugotų izoliuotų laidų ir jų susikirtimo su statybinėmis konstrukcijomis, kurioms nekeliami degumo reikalavimai, vietas būtina papildomai apsaugoti nuo užsidegimo.
62. Eksploatuojant elektros įrenginius, draudžiama:
62.1. naudoti netvarkingus elektros kištukinius lizdus, kištukus, atsišakojimo dėžutes, jungiklius bei kitus elektros aparatus;
62.2. į elektros kištukinius lizdus jungti elektros prietaisus, kurie viršija leistiną galią;
62.3. elektros lempas, šildytuvus uždengti degiomis medžiagomis;
62.4. vietoje elektros laidų ir kabelių naudoti radijo arba telefono ryšio laidus;
62.5. naudoti lygintuvus, virykles, virdulius, šildymo ar kitus prietaisus tam tikslui nepritaikytose vietose ir palikti juos įjungtus be priežiūros;
62.6. naudoti laidus ir kabelius su pažeista arba eksploatavimo metu dielektrinių savybių netekusia izoliacine medžiaga;
62.7. palikti be priežiūros įjungtą organizacinę techniką (išskyrus tuos atvejus, kai išjungimas nerekomenduojamas įrenginio eksploatacijos instrukcijoje);
62.8. šildyti patalpas nestandartiniais (savos gamybos) elektros prietaisais.
63. Neeksploatuojami įrenginiai turi būti atjungti nuo elektros tinklo.
64. Apsaugos nuo žaibo įrenginiai turi būti techniškai tvarkingi ir tikrinami jų įrengimą reglamentuojančiuose teisės aktuose nustatyta tvarka.
65. Eksploatuojant vėdinimo ir oro kondicionavimo sistemas, draudžiama išmontuoti ugnį sulaikančius įrenginius arba atskirus jų elementus.

VII. ŠILDYMO ĮRENGINIAI
66. Visi šildymo įrenginiai turi būti eksploatuojami pagal gamintojo instrukcijose nustatytus gaisrinės saugos reikalavimus, o prieš šildymo sezono pradžią – patikrinti. 
67. Patalpose, kuriose yra degių dulkių, nuosėdų, šildymo įrenginių paviršiai turi būti reguliariai valomi. Pagal įmonės vadovo patvirtintą grafiką valymo darbai turi būti atliekami kas 6 mėnesius.
68. Smilkstančias anglis, pelenus ir šlaką galima pilti ne arčiau kaip 15 m nuo pastatų, o laikyti nedegioje taroje –  ne arčiau kaip 6 m nuo pastatų.
69. Katilinėse ir patalpose, kuriose yra įrengti šildymo įrenginiai, draudžiama:
69.1. naudoti kitos rūšies kurą, negu numatyta įrenginio techninėje dokumentacijoje;
69.2.      be priežiūros palikti neautomatinius  šildymo įrenginius.
70. Šildymo įrenginiai, dūmtraukiai turi būti techniškai sutvarkyti. Palėpėse ir kitose gaisro atžvilgiu pavojingose patalpose mūriniai dūmtraukiai ir mūrinės sienos su dūmų kanalais turi būti išbaltinti.
71. Eksploatuojant šildymo įrenginius, draudžiama:
71.1. laikyti kurą arčiau kaip 1 m nuo pakuros;
71.2. įkurti juos ypač degiais, labai degiais ir degiais skysčiais;
71.3. kūrenti šildymo įrenginį jam nepritaikytu kuru;  
71.4. kūrenti esant atidarytoms pakuros durelėms;
71.5. naudoti vėdinimo kanalus dūmams šalinti;  
71.6. palikti be priežiūros kūrenamas krosnis ir leisti juos prižiūrėti mažamečiams vaikams.
72. Iš dūmtraukių, dūmtakių ir krosnių kiekvienais metais prieš eksploatavimo pradžią išvalyti suodžius ir eksploatavimo metu juos valyti ne rečiau kaip kartą per tris mėnesius. 
73. Asg, Bsg, Cg kategorijų pagal sprogimo ir gaisro pavojų patalpas šildyti atviro tipo šildymo prietaisais draudžiama.
74. Draudžiama džiovinti ir laikyti degias medžiagas arčiau kaip 0,5 m nuo krosnių, katilų ir jų vamzdynų arba ant jų.
75. Šildymo įrenginių skystojo kuro bakai turi būti eksploatuojami uždengti. Patalpoje turi būti ne daugiau kaip 200 litrų kuro. Statyti kuro bakus priešais pakurą (purkštuką) draudžiama.
76. Kurotiekių sandūros, armatūra ir ventiliai turi būti techniškai tvarkingi ir sandarūs.

VIII. GAISRO GESINIMO PRIEMONĖS IR GAISRINĖ ĮRANGA
77. Gaisrinės saugos priemonės ir įranga:
	GAISRINĖS SAUGOS PRIEMONĖ
	ŽENKLINIMAS
	PATIKRINIMAI

	[image: Gaisro signalizacijos mygtukas AH-0217 ]
	Gaisro signalizacijos mygtukas
	[image: ]
	Techninė priežiūra ir bandymai turi būti atliekami ne rečiau kaip kartą per metus.

	[image: ]
	Gesintuvas
	[image: ]
	Pasibaigus gesintuvo garantiniam laikui turi būti atliekama jo techninė priežiūra.

	[image: ]
	Gaisrinio čiaupo spintelė, kurioje yra ventilis, gaisrinė žarna, švirkštas ir sujungimo antgaliai
	[image: Kilus gaisrui skambinti 112 ]
Gaisrinis čiaupas:


Gaisrinis žarnos ritinys:
[image: ]
	Vidaus gaisrinį vandentiekį būtina kartą per metus patikrinti: perplauti – nuleisti vandenį iš kiekvieno gaisrinio čiaupo, įsitikinti, ar jie nesurūdiję, sugedusius gaisrinius čiaupus suremontuoti ar pakeisti naujais, gaisrines žarnas perkantuoti, hidrauliškai išbandyti, patikrinti elektrifikuotų sklendžių ir gaisrinių siurblių veikimą.


78. Gesintuvo korpusas turi būti nudažytas raudonai, o užraše valstybine kalba ant gesintuvo turi būti nurodytas jo panaudojimo būdas, užpildymo data ar galiojimo laikas. Draudžiama naudoti gesintuvus, kurie neatitinka galiojančio standarto reikalavimų ir, kurių gesinimo medžiagos galiojimo laikas yra pasibaigęs.
79. Patalpose turi būti užrašai (ženklai), nurodantys gesintuvų laikymo vietą. Krypties (gelbėjimosi) ir informacijos ženklai, nurodantys gesintuvų laikymo vietą, turi būti išdėstyti taip, kad jie iš bet kurios patalpos vietos (taško) būtų gerai matomi. Gesintuvai patalpoje turi būti išdėstyti tolygiai. 
80. Gesintuvais leidžiama gesinti tuos gaisrus, kurie nurodyti gesintuvus gaminusios įmonės instrukcijose.
81. Gesintuvus reikia:
81.1. laikyti lengvai prieinamose ir matomose vietose, apsaugotose nuo tiesioginių saulės spindulių poveikio, ne arčiau kaip per l m nuo šildymo prietaisų;
81.2. kabinti ne aukščiau kaip per 1,5 m nuo grindų iki gesintuvo apačios ir kad atidarytos patalpos durys netrukdytų paimti gesintuvo;
81.3. statyti gaisrinių čiaupų spintelėse arba prie jų, gaisriniuose skyduose arba ant grindų, laikyti specialiose spintelėse, dėžėse ar stovuose;
81.4. išdėstyti patalpose taip, kad netrukdytų žmonėms evakuoti ir kad matytųsi ant jų esantys užrašai.
82. Gesintuvų ir kitos gaisrines įrangos paleidimo įtaisai ir prietaisai turi būti užplombuoti.
83. Darbuotojai turi mokėti naudotis gesintuvu.
84. Gaisrai skirstomi į klases, identifikuoti gaisro klasę, ir naudoti gesintuvą, ant kurio nurodyta, kad jis skirtas būtent tai gaisro klasei gesinti:

	A klasės gaisrai:
dega kietos degios medžiagos, didesne dalimi organinės kilmės, pvz. deganti mediena, popierius, šiaudai, anglis, tekstilė, automobilių padangos ir kt.
	B klasės gaisrai:
dega degūs skysčiai arba medžiagos, turinčios savybę lydytis, pvz. degantis benzinas, naftos produktai, riebalai, lakas, derva, vaškas, eteris, alkoholis ir kt.
	C klasės gaisrai: dega degios dujos, pvz. degantis propanas, vandenilis, acetilenas, šviečiančios dujos ir kt.
	D klasės  gaisrai:
dega metalai ir jų lydiniai 
pvz. kalis, natris, magnis
	E klasės gaisrai; 
dega elektros įranga, kuria teka el. srovė iki 1000V

	ŽYMĖJIMAS ANT GESINTUVO:

arba užrašas: „Galima gesinti elektros įrenginius iki 1000 voltų.“


85. Visų gesintuvų paleidimo būdas yra panašus: 
                                 [image: ]
86. Gaisrinės saugos sistemos ir gaisrinės automatikos įrenginiai, mažinantys grėsmę žmonėms ir jų turtui, skirti gaisrui aptikti, pranešti apie jį, gesinti, dūmams ir šilumai šalinti ar kelioms šioms funkcijoms vykdyti (toliau – aktyviosios gaisrinės saugos priemonės), turi būti techniškai tvarkingi ir veikiantys. Statinio aktyviųjų gaisrinės saugos priemonių techninė priežiūra ir bandymai turi būti atliekami ne rečiau kaip kartą per metus, o bandymų rezultatai įforminti raštu. 
87. Draudžiama užkrauti įvairiais daiktais, medžiagomis gaisrinius jutiklius, atstumas nuo gaisrinių jutiklių iki laikomų daiktų turi būti ne mažesnis kaip 0,6 m .
88. Vidaus gaisrinio vandentiekio gaisriniai čiaupai turi būti su žarnomis ir švirkštais ir laikomi spintelėse. Gaisrinės žarnos turi būti sausos, susuktos į dvigubą ritę (plokščiosios gaisrinės žarnos) ir prijungtos prie čiaupų ir švirkštų. Gaisrinių čiaupų spintelės turi būti tvarkingos, lengvai atidaromos, ant durelių – aiškiai pažymėtas raidžių indeksas „GČ“ arba grafinis ženklas, jo eilės ir ugniagesių iškvietimo telefono numeris. Prieigų prie gaisrinių čiaupų vietos turi būti laisvos ir neužkrautos.
[image: ] Gaisriniai hidrantai
89. Draudžiama užstatyti privažiavimo prie gaisrinių hidrantų kelius, jų šulinių dangčiai turi būti neužkrauti, neužstatyti..
90. Gaisriniai hidrantai turi būti tvarkingi, jų šulinių dangčiai turi lengvai atsidaryti bet kuriuo metų laiku.
91. Žiemą gaisriniai hidrantai turi būti apšiltinami, o nuo šulinių dangčių valomas ledas ir sniegas.
92. Kartą per metus būtina patikrinti gaisrinių hidrantų, hidrantų kolonėlių techninę būklę (paleisti vandenį), o patikros rezultatus surašyti į tam tikslui skirtą žurnalą arba atitinkamos formos aktą.
93. Gaisrui gesinti skirti vandens rezervuarai ir kiti vandens šaltiniai:
94. Gaisrui gesinti skirtus vandens rezervuarus ir kitus vandens šaltinius būtina reguliariai valyti (šalinti šiukšles, dumblą ir kitus pašalinius daiktus).
95. Gaisrui gesinti naudojamuose vandens telkiniuose turi būti pakankamai vandens, kad jį lengvai galėtų paimti gaisriniai automobiliai.
96. Gaisrui gesinti skirtų vandens rezervuarų, hidrantų, vandens šaltinių vietos ir privažiavimo prie jų keliai turi būti pažymėti specialiomis rodyklėmis (ženklais), o ant jų – nurodyta rezervuaro talpa. Rodyklės (ženklai) tamsiu paros metu turi būti apšviestos arba užrašai ant jų– fluorescenciniai.
IX. MASINIO SUSIBŪRIMO RENGINIAI
97. Įmonės, įstaigos, organizacijos vadovas ar asmuo, atsakingas už renginio organizavimą (vakarą, susirinkimą, spektaklį, kino seansą, koncertą ir t. t.), privalo kruopščiai patikrinti patalpų gaisrinę būklę: evakuacijos kelius, ryšio priemones, evakuacinį bei avarinį apšvietimą, gaisrinę automatiką, pirmines gaisro gesinimo priemones. Pastebėtus trūkumus būtina pašalinti iki renginio pradžios.
98. Renginių metu turi budėti asmenys, supažindinti su gaisrinės saugos reikalavimais ir žmonių evakavimo kilus gaisrui tvarka. Budintis personalas privalo stebėti, kad renginio metu būtų laikomasi gaisrinės saugos reikalavimų. 
99. Renginių patalpose kėdės turi būti sujungtos į eiles arba pritvirtintos prie grindų. Praeigos, išeigos turi būti išdėstytos taip, kad nesikirstų žmonių srautai.
100. Masinių renginių patalpose draudžiama:
100.1. siaurinti takus tarp kėdžių eilių ir pristatyti papildomas kėdes, fotelius, suolus;
100.2. užrakinti duris ir uždaryti langines;
100.3. apipavidalinti sceną ypač degiomis ir labai degiomis medžiagomis;
100.4. laikyti dekoracijas, inventorių po scena ar pakyla;
100.5. įleisti į patalpas daugiau žmonių, negu numatyta technologinėje projekto dalyje;
100.6. scenos apšvietimo ir kitiems efektams naudoti pavojingas chemines medžiagas ir preparatus.
100. Per rengiamas Kalėdų ir Naujųjų metų šventes eglė turi stovėti ant tvirto pagrindo, atokiai nuo durų ir netrukdyti išeiti iš patalpos. Eglės šakos turi būti per metrą nuo degių lubų ir sienų. 
101. Pastebėjus bent mažiausią eglės apšvietimo sutrikimą (įkaitusius laidus, dažnai perdegančias lemputes, kibirkštis ir pan.), apšvietimą būtina išjungti.
102. Draudžiama egles puošti žvakutėmis ir bengališkosiomis ugnimis.

X. PATALPŲ UŽDARYMO TVARKA BAIGUS DARBĄ
103. Darbuotojas, atsakingas už patalpų uždarymą, pasibaigus darbui,  jas uždarydamas, privalo patikrinti:
103.1. ar nesijaučia patalpose dujų, degėsių ir kitų nebūdingų specifinių kvapų;
103.2. ar išjungti, kurie pasibaigus darbui turi būti išjungiami, elektros įrenginiai, apšvietimas;
103.3. ar patalpose neliko žmonių;
103.4. ar uždaryti langai ir durys.
104. Asmuo, patikrinęs patalpas ir radęs trūkumus, pagal galimybes pašalina juos pats, pavojingu atveju praneša tiesioginiam vadovui.
.



XI. DARBUOTOJŲ VEIKSMAI KILUS GAISRUI
105. Asmuo, pastebėjęs gaisrą, privalo:
105.1. nedelsiant pranešti apie gaisrą Valstybinei priešgaisrinei gelbėjimo tarnybai 
Skubiosios pagalbos tarnybų telefonu – [image: ]. 
105.2. Skambinant pranešti tikslų adresą, pasakyti kas dega, kur dega ir savo pavardę;
105.3. imtis priemonių gelbėti žmones ir organizuoti jų bei materialinių vertybių evakavimą;
105.4. gesinti gaisrą turimomis priemonėmis;
105.5. iškviesti į gaisravietę tiesioginį vadovą ar kitą vadovaujantį darbuotoją.
106. Vadovaujantis darbuotojas, atvykęs į gaisro vietą, privalo:
106.1. įsitikinti ar iškviesta valstybinė priešgaisrinė gelbėjimo tarnyba;
106.2. vadovauti žmonių evakavimui ir gaisro gesinimui iki atvyks ugniagesiai;
106.3. skirti asmenį, gerai žinantį privažiavimo kelius ir vandens telkinius,  pasitikti valstybinę priešgaisrinę gelbėjimo tarnybą;
106.4. esant reikalui, išjungti elektros įrenginius, vėdinimo sistemas;
106.5. organizuoti materialinių vertybių evakavimą iš gaisro zonos;
106.6. atvykus valstybinei priešgaisrinei gelbėjimo tarnybai informuoti apie padėtį it suteikti reikalingas žinias.
107. Jeigu užsidegė rūbai, laikytis taisyklės: „stok, griūk ant žemės ir voliokis“. Nepainioti šios taisyklės su įsakymu bėgti iš gaisro vietos. Užsidegus rūbams, niekada nebėgti, nes nuo to tik stipriau degs. 
108. Atsiminkite, kad pagrindinė gaisrų kilimo priežastis - neatsargus elgesys. Būkite atidūs ir nuolat laikykitės gaisrinės saugos reikalavimų.























1 priedas


(Leidimo atlikti ugnies darbus forma)

TVIRTINU
Įmonės, įstaigos, organizacijos vadovas
_________________
(parašas)
___________________________
(vardas ir pavardė)

LEIDIMAS ATLIKTI UGNIES DARBUS
_______ Nr. _______

1. Įmonė, įstaiga, organizacija 
_	

2. Darbo vieta 
_	

3. Darbo apibūdinimas 
_	
_	

4. Asmuo, atsakingas už ugnies darbų vietos paruošimą
_	

5. Asmuo, atsakingas už ugnies darbų atlikimą
_	

6. Veiksmai ir jų eilės tvarka ruošiantis atlikti ir atliekant ugnies darbus

6.1. ruošiantis atlikti ugnies darbus:
_	
_	

6.2. atliekant ugnies darbus:
_	
_	

7. Darbų vykdytojai ir įrašai apie instruktažą:

	Eil. Nr. 
	Vardas ir pavardė 
	Profesija 
	Instruktuojamų asmenų parašai 
	Instruktuojančio asmens parašas 

	
	
	
	
	

	
	
	
	
	

	
	
	
	
	

	
	
	
	
	










8. Oro analizės rezultatai:

	Data
	Laikas
	Mėginių paėmimo tvarka
	Koncentracija
	Darbus atlikti leidžiama arba neleidžiama
	Analizę atlikusio asmens parašas

	
	
	
	
	
	

	
	
	
	
	
	

	
	
	
	
	
	

	
	
	
	
	
	



9. Veiksmai, numatyti 6.1 punkte, atlikti 	
_	
(asmens, atsakingo už ugnies darbų vietos paruošimą, parašas)

10. Ugnies darbų vieta paruošta 	
_	
(asmens, atsakingo už ugnies darbų atlikimą, parašas)

Asmuo, atsakingas už ugnies
darbų vietos paruošimą 
_____________	_______________________
(parašas)	(vardas ir pavardė)

Asmuo, atsakingas už ugnies 
darbų atlikimą
_____________	_______________________
(parašas)	(vardas ir pavardė)

Asmuo, atsakingas įmonėje, įstaigoje 
organizacijoje už gaisrinę saugą
_____________	_______________________
(parašas)	(vardas ir pavardė)

___________________

DEGUONIS (O2)


DEGI MEDŽIAGA


SKYSČIAI
benzinas, alkoholis, aliejus, dažai, lakas,
kiti degūs skysčiai


DUJOS
gamtinės dujos, vandenilis, propanas, butanas, acetilenas,
kitos degios dujos


KIETOS MEDŽIAGOS 
IR DULKĖS
medis, anglis, popierius, drabužiai, oda, plasmasė, guma, sausa žolė,
kitos degios medžiagos



UŽSIDEGIMO/DEGIMO ŠALTINIAI:
atvira ugnis,
karšti paviršiai,
kibirkštys,
trintis;
elektros energija,
saulės energija,
kiti šaltiniai



DEGUONIS
Degimo reakcijai labai svarbus yra deguonis (O2) ir jo procentinis santykis su degiosios medžiagos dujomis. Kai ore deguonies yra mažiau kaip 14 proc., degimas nevyksta .
(normaliomis sąlygomis deguonies ore yra 21 proc.).


Pašalinus bent vieną iš šių komponentų degimas nutrūksta

